open-index/open-wikipedia-markdown huggingface dataset:
Lloyd Lawrence Lorenz

**Lloyd Lawrence Lorenz** (født 1991), også kjent som **Lloyd Lawrence**, er en norsk TV-personlighet, DJ, sanger og låtskriver. 

## Biografi
Lorenz er opprinnelig fra London, men vokst opp store deler av livet i Trondheim.

Han hadde sitt første gjennombrudd som sanger og låtskriver under artistnavnet **Love Daddy**, da han bidro på flere sanger som toppet de spanske radiospillingslistene i flere uker i 2012. Sangen "Honey", fremført sammen med Jose AM, lå på topp 10 Spania i flere uker hos Máxima FM. DJ Chuckie har også utgitt flere remixer med Lawrence, blant andre Soundwave og EMPOs "Electronic Meeting Point"

I 2013 hadde han en av hovedrollene i den trønderske barne- og eventyrforestillingen "Eventyrmann i eventyrland" sammen med Mona Grudt, Charite Viken, Geir Tosaunet og Hallgeir Rustan fra Stargate. Det samme året deltok han også i TV2s niende sesong av . I 2017 deltok han i en episode av det britiske gameshowet *Canonball* og i 2018 var han en av deltakerne i den første norske utgaven av ''Ex on the Beach''.

Lawrence er også kjent som en landsomfattende kommerisell DJ som produserer, skriver og gir ut musikk for flere norske TV-personligheter, blant annet Iselin Michelsen fra Paradise Hotel. I 2015 bidro Lawrence til låta "Dej ja vu" på albumet "4walls" av den sørkoreanske jentegruppen "f(x)" som toppet World Album Billboard Chart i flere uker.

## Referanser


## Eksterne lenker
* 
* 
*
Heterorrhina schadenbergi

***Heterorrhina schadenbergi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (opptil 22 millimeter), nokså avlang, blank, grønn og svart gullbasse. Promotum er grønt med to trekantede, svarte flekker, dekkvingene grønne med to svarte, bølgete tverrbånd.

## Utbredelse
Arten lever på Filippinene (Palawan).

## Systematisk plassering

Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Heterorrhina]]* Westwood, 1842
******** ***Heterorrhina schadenbergi***Heller, 1895

## Kilder
* Heller, K.M. (1895) Zwei neue Cetoniden von den Philippinen. *Deutsche Entomologische Zeitschrift*. Berlin : 281-285.

## Eksterne lenker
* 
* ''Heterorrhina'' på Encyclopedia of life
* Bilde av arten
Apramāda

**Apramāda** (sanskrit; pali: *appamada*; tibetansk wylie: *bag yod pa*) er et buddhistisk teknisk begrep som oversettes med «pliktoppfyllende» eller «bekymret». Det er definert som å innta en pliktoppfyllende holdning overfor det som skal anvendes og det som skal unngås. 
Det er definert som en av de elleve dydige mentale faktorer innenfor Abhidharma-tradisjonen til mahayana-læren.

## Referanser
Khenpo Ngawang Pelzang

**Khenpo Ngawang Pelzang** (tibetansk: མཁན་པོ་ངག་དབང་དཔལ་བཟང་, wylie: *mkhan po ngag dbang dpal bzang*, født 1879, død 1941), også kjent som **Khenpo Ngagchung**, var en Lama innenfor den retningen Nyingma i tibetansk buddhisme. Han blir betraktet som en emanasjon av Vimalamitra, som forutsa at han ville komme til syne hvert hundrede år.

## Referanser


## Eksterne lenker
*Khenpo Ngawang Palzang hos Rigpa Wiki
Maiken Sørum

**Maiken Sørum** (født 1968) er en norsk tidligere friidrettsutøver som representerte Skjalg IL.

Hun vant seks NM-gull på 1500 meter, 3000 meter, halvmaraton, terrengløp og stafett i perioden 1989–2006.

Maiken Sørum er tvillingsøster av Christin Sørum.

## Medaljer i norske mesterskap

## Referanser




## Eksterne lenker
* 
*  Maiken Sørum – Norges Friidrettsforbund
Zuck (Ohio)

**Zuck** er et kommunefritt område (unincorporated community) i Knox County, i delstaten Ohio i USA.

## Historie
Et postkontor kalt Zuck ble opprettet i 1880, og var i drift til 1903. Samfunnet har sitt navn etter Stephen Zuck, eieren av en mølle.

## Referanser


## Eksterne lenker
*
Waterford (Knox County, Ohio)

**Waterford** er et kommunefritt område (unincorporated community) i Knox County, i delstaten Ohio i USA.

## Historie
Waterford ble opprettet i 1841. Postkontoret i Waterford ble kalt Levering. Postkontoret Levering ble opprettet i 1836, og var i drift til 1903.

## Referanser


## Eksterne lenker
*
Rachel (Nevada)

**Rachel** er et sted i den amerikanske delstaten Nevada, i Great Basinørkenen, omtrent 170&nbsp;km nordvest for Las Vegas. I 2010 hadde stedet 54 innbyggere. 
Rachel er bosetningen som ligger nærmest Nellis Air Force Range og Area 51, derfor blir Rachel ofte besøkt av UFO-jegere og andre entusiaster.

Rachel ligger langs Nevada State Route 375 ("Extraterrestrial Highway"). Rachel har et betydelig antall besøkende på grunn av det nærliggende Area 51, og det finnes derfor en liten turistbutikk, et lite motell og en restaurant med romvesentema, Little A'Le'Inn, på stedet.

Rachel ble grunnlagt i mai 1973 av gårdbrukeren D.C. Day. Han kalte stedet for Tempiute Village, oppkalt etter en gruve i Tempiute Mountain. Senere ble navnet omgjort til Sand Springs. Den 15. februar 1977 ble stedets navn omgjort til Rachel, oppkalt etter den første personen som ble født der, Rachel Jones.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Rich Hill (Ohio)

**Rich Hill** er et kommunefritt område (unincorporated community) i Knox County, i delstaten Ohio i USA.

## Historie
Rich Hill ble oppinnelig kalt Hilliar, og ble opprettet under det siste navnet i 1852 da jernbanen ble ført til dette stedet. Samfunnet fikk navn etter det nærliggende fjelltoppen Rich Hill. Et postkontor kalt Rich Hill ble opprettet i 1870, og var i drift til 1927.

## Referanser


## Eksterne lenker
*
Bow Street

**Bow Street** er en gate i Covent Garden i City of Westminster i England. Gaten knytter Long Acre, Russell Street og Wellington Street sammen, og er del av en rute fra St Giles til Waterloo Bridge.

Gaten ble utviklet i 1633 av Francis Russell, 4. jarl av Bedford, til boligformål. En rekke kjente personer bodde her på 1600- og 1700-tallet, blant andre Oliver Cromwell, Robert Harley, 1. jarl av Oxford, og Henry Fielding. På 1700-tallet mistet gaten verdi som boligområde etter byggingen av Royal Opera House og det nærliggende Covent Garden Theatre, som førte til et rykte for prostitusjon på slutten av 1600- og 1700-tallet.

## Bilder

Bow Street - late 19th century.JPG|Rettsbygningen Bow Street Magistrates' Court og politistasjon på slutten av 1800-tallet.
Former Magistrates Court, Bow Street (geograph 5360286).jpg|Den tidligere rettsbygningen Bow Street Magistrates' Court i Bow Street, 2013.
Bow Street plaque.JPG|Informasjonsskilt i Bow Street 19–20.
Bow Street, London - road sign (6446865529) (2).jpg|Gatenavnskilt


## Referanser
Heterorrhina lumawigi

***Heterorrhina lumawigi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 19 millimeter), avlang, blank, skinnende lys grønn gullbasse. Den har noen små, svarte flekker, men ikke omfattende tegninger.

## Utbredelse
Arten lever på Filippinene (Mindanao).

## Systematisk plassering

Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Heterorrhina]]* Westwood, 1842
******** ***Heterorrhina lumawigi*** Miksić, 1986

## Kilder
* Miksic, R. (1986) Neue beitrage zür kenntnis der Cetoniinae der Philippinen und von Malayasien. *Entomofauna* 7(5):65-77. http://www.zobodat.at/pdf/ENT_0007_0065-0077.pdf

## Eksterne lenker
* 
* ''Heterorrhina'' på Encyclopedia of life
Anne Gro Harby

**Anne Gro Harby** (født 13. oktober 1955) er en norsk tidligere friidrettsutøver som representerte Bodø og Omegn IL, Kamp-Vestheim og IL i BUL Tromsø.

Hun vant fem NM-gull i spyd og femkamp i perioden 1974 til 1977.

## Medaljer i norske mesterskap

## Referanser
Alfhild Nærland

**Alfhild Nærland** (1932–2017, gift **Kvadsheim**) var en norsk friidrettsutøver som representerte Skjalg.

Hun vant fem NM-gull på rad i spydkast fra 1952 til 1956.

## Medaljer i norske mesterskap

## Referanser
Palmyra (Knox County, Ohio)

**Palmyra** er et kommunefritt område (unincorporated community) i Knox County, i delstaten Ohio i USA.

## Historie
Palmyra ble opprettet i 1835. Da utbyggingen av jernbanen fortsatte videre, gikk aktiviteten ned i Palmyra, og befolkningen ble redusert.

## Referanser


## Eksterne lenker
*
Ingrisma

***Ingrisma*** er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

## Utseende
Middelsstore (opptil 30 millimeter), avlange, metallisk fargede gullbasser. "Snuten" er litt spadeformet forlenget. Oversiden er ganske tett punktert, dekkvingene med grove punktrader.

## Utbredelse
Slekten er utbredt i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *Ingrisma* Fairmaire, 1893
******** *[[Ingrisma bezdekorum]]* Krajcik, 2003
******** *[[Ingrisma bilobiceps]]* (Bourgoin, 1917)
******** *[[Ingrisma burmanica]]* Miksić, 1977
******** *[[Ingrisma cupreola]]* Fairmaire, 1893
******** *[[Ingrisma euryrrhina]]* (Gestro, 1891)
******** *[[Ingrisma femorata]]* Janson, 1903
******** *[[Ingrisma hainanica]]* Krikken, 1984
******** *[[Ingrisma jakli]]* Krajcik, 2007
******** *[[Ingrisma katsurai]]* Jákl, 2012
******** *[[Ingrisma mayi]]* Bourgoin, 1917
******** *[[Ingrisma nasuta]]* Fairmaire, 1893
******** *[[Ingrisma paralleliceps]]* Bourgoin, 1914
******** *[[Ingrisma prasina]]* (Bourgoin, 1919)
******** *[[Ingrisma sakaii]]* Antoine, 2000
******** *[[Ingrisma spinifemora]]* Krajcik, 2003
******** *[[Ingrisma viridipallens]]* Bourgoin, 1917
******** *[[Ingrisma viridis]]*  Antoine, 2000
******** *[[Ingrisma whiteheadi]]* Waterhouse, 1900

## Kilder
* Fairmaire, L., 1893: Note sur quelques Coléoptères des environs de Lang-Song. ''Annales de la Société entomologique de Belgique'' 37 :287–302.

## Eksterne lenker
* Bilde av ''Ingrisma euryrrhina'' 
* Bilde av ''Ingrisma nasuta''
*
Jørpeland stålverk

**Jørpeland stålverk** eller Stavanger Steel A/S (tidligere Stavanger Electro Staalverk A/S og Scana Steel A/S) er et smelteverk og en produksjonsbedrift på Jørpeland i Rogaland. Verket er Norges eneste produsent av spesialiserte stålkomponenter. Stålverket ble grunnlagt i 1910 og har vært en hjørnesteinsbedrift for byen.

## Referanser
NM i ultraløp 2018

**NM i ultraløp 2018** var en del av NM i friidrett 2018. Det ble arrangert NM i ultraløp på to distanser i 2018.
NM på 100 km ble arrangert som en del av Undheim Ultrafestival 17. mars 2018.
NM i terrengultra ble arrangert som en del av Meråker Mountain Challenge (70 km) 4. august 2018.

## 100 km
### Kvinner



Anna Grundahl vant Bislett 24-timers, og Simone Durry kom på fjerdeplass, men disse deltok ikke i NM. 



### Menn






## Terrengultra (70 km)
### Kvinner






### Menn






## Referanser


## Kilder
* Kondis.no - Bjørn Tore Taranger og Therese Falk vant NM 100 km (arkivert)
* friidrett.no: Andre NM/UM 2018
Cupvinnercupen i håndball

**Cupvinnercupen i håndball** () kan peke på:

* Cupvinnercupen i håndball for kvinner
* Cupvinnercupen i håndball for menn
Cupvinnercupen

**Cupvinnercupen** () kan peke på:

* Cupvinnercupen i basketball for menn, offisielt *FIBA Cup Winners' Cup*
* Cupvinnercupen i fotball for menn, offisielt *UEFA Cup Winners' Cup*
* Cupvinnercupen i håndball for kvinner, offisielt *EHF Cup Winners' Cup*
* Cupvinnercupen i håndball for menn, offisielt *EHF Cup Winners' Cup*
* Cupvinnercupen i vannpolo for menn, offisielt *LEN Cup Winners' Cup*
* Cupvinnercupen i volleyball for kvinner, offisielt *CEV Cup Winners' Cup*
* Cupvinnercupen i volleyball for menn, offisielt *CEV Cup Winners' Cup*
Mount Liberty (Ohio)

**Mount Liberty** er et kommunefritt område (unincorporated community) i Knox County, i delstaten Ohio i USA. Selv om det er et kommunefritt område, har det et postkontor, med postnummeret (ZIP code) 43048. Det ligger langs de parallelle veiene U.S. Route 36 og State Route 3.

## Historie
Mount Liberty ble opprettet i 1835. Samfunnet har fått navnet sitt etter den høyliggende beliggenheten, og for plasseringen i Liberty Township.  Et postkontor kalt Mount Liberty har vært i drift siden 1838. Foruten postkontor, Mount Liberty hadde en stasjon på Cleveland Akron, and Columbus Railroad.

## Referanser


## Eksterne lenker
*
Hydro Sunndal

**Hydro Sunndal** er et aluminiumsverk tilhørende Hydro Aluminium ved Sunndalsøra i Møre og Romsdal. Verket startet opp i 1954 og var en del av Årdal og Sunndal Verk (ÅSV) til 1986. Anlegget har et årlig strømforbruk på omlag 6 TWh (tall fra 2023), noe som gjør det til Norges største forbruker av strøm.

## Historie
I 1951 vedtok Stortinget bygging av et aluminiumsverk på Sunndalsøra. Aluminiumsverkets Årdal verk i Årdal hadde da vært i virksomhet siden 1948. Selskapet fikk navnet Årdal og Sunndal Verk og var statseid. Aluminiumproduksjonen i Sunndal startet i 1954. 

I 1967 kjøpte det kanadiske selskapet Alcan halvparten av aksjene i ÅSV, mens den norske stat ble største enkeltaksjonær i Alcan. Halvparten av Alcans aksjer i ÅSV ble kjøpt tilbake av Staten i 1974, og de resterende aksjene ble kjøpt i 1979.

ÅSV ble i 1986 fusjonert med Norsk Hydros lettmetalldivisjon, og det nye selskapet fikk navnet Hydro Aluminium.

## Referanser
Cupvinnercupen i håndball for kvinner

**Cupvinnercupen i håndball for kvinner** var en håndballturnering for klubblag som årlig ble arrangert av European Handball Federation. Turneringen ble for første gang i spilt i 1976/77-sesongen, mens 2015/16-sesongen ble siste sesong.

Deltakerne var lag som hadde vunnet cupmesterskapet i sine respektive hjemland, samt at lag som ble nummer tre i gruppespillet i Mesterligaen senere entret turneringen. Turneringen startet i september og finalene ble spilt over to kamper (hjemme og borte) i mai.

## Utgaver

## Se også
* Cupvinnercupen i håndball for menn
* EHF-cupen i håndball for kvinner
* EHF-cupen i håndball for menn
* Mesterligaen i håndball for kvinner
* Mesterligaen i håndball for menn

## Kilder
* Cupvinnercupen i håndball for kvinner – European Handball Federation
Heterorrhina flutschi

***Heterorrhina flutschi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, avlang, blank, grønn eller rødlig gullbasse.

## Utbredelse
Arten lever i Laos og det sørlige Kina.

## Systematisk plassering

Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Heterorrhina]]* Westwood, 1842
******** ***Heterorrhina flutschi*** Devecis, 2008
********* ***Heterorrhina flutschi flutschi*** Devecis, 2008
********* ***Heterorrhina flutschi yunnana*** Devecis, 2008

## Kilder
* Devecis J. (2008) Contribution à la connaissance du genre *Heterorhina* Westwood, 1842. Deuxième note : les espèces dont les mâles ne présentent pas de sillon abdominal. *Cetoniimania* 3+4:98-111

## Eksterne lenker
* 
* ''Heterorrhina'' på Encyclopedia of life
Mesterligaen i håndball for kvinner

**Mesterligaen i håndball for kvinner** (offisielt: **Women's EHF Champions League**) er en årlig europeisk håndballturnering for kvinner avholdt av Det Europeiske Håndballforbund (EHF).

Turneringen arrangeres av EHF og har blitt avholdt siden sesongen 1993/94. Den erstattet da den tidligere serievinnercupen som var arrangert fra 1961.

Győri ETO KC har vunnet sju ganger og vært i elleve finaler (per 2025).  har vunnet fire ganger og har vært i til sammen seks finaler.

## Utgaver

## Lag med mer enn én seier
*Medregnet serievinnercupen. Oppdatert per 2025.*

## Se også
* Mesterligaen i håndball for menn
* Cupvinnercupen i håndball for kvinner
* Cupvinnercupen i håndball for menn
* Europaligaen i håndball for kvinner
* Europaligaen i håndball for menn

## Referanser


## Eksterne lenker
*
Slaget ved Ezra Church

**Slaget ved Ezra Church** ble utkjempet den 28. juli 1864 i Fulton County i Georgia under den amerikanske borgerkrigen. Slaget var en del av Atlanta-felttoget, hvor generalmajor William T. Shermans Army of the Tennessee kjempet mot den konfødererte Army of Tennessee under kommando av generalløytnant John Bell Hood som forsvarte den viktige sydstatsbyen Atlanta.

## Slaget
Shermans styrker strakte seg i en omvendt U-form omkring de nordlige forsvarsverker i Atlanta. Sherman besluttet å avskjære jernbanen fra Macon, som var forsyningslinjene for de konfødererte i Atlanta, og dermed tvinge den forsvarende armé til å trekke seg tilbake uten å bli utsatt for et frontalangrep. For å oppnå dette målet sendte han sin østligste armé under generalmajor Oliver O. Howard nord og vestpå rundt om resten av unionshærens linjer til den vestlige siden av Atlanta, hvor jernbanen førtes inn til byen.

Hood hadde forutsett Shermans manøvre, og flyttet sine tropper for å motstå unionshæren. Hood planla å avskjære dem ved et overraskelsesangrep. Selv om Hoods konfødererte tropper var i undertall i forhold til unionshæren, regnet han med at et overraskelsesangrep med en isolert styrke kunne lykkes.

Armeene møttes om ettermiddagen den 28. juli ved et kapell, Ezra Church. Uheldigvis for Hood var det ikke noe overraskelse for Howard, som hadde forutsett en slik manøver basert på sin kjennskap til Hood fra deres tid på West Point. Hans soldater ventet allerede i sine skyttergraver da Hood nådde fram. Den konfødererte hær angrep, men ble slått tilbake av unionshærens improviserte brystvern av bjelker og skinner. De konfødererte ble beseiret, om enn det lyktes for dem å forhindre at Howard nådde fram til jernbanelinjen. De samlede tap ble , hvorav sydstatene hadde  og unionshæren hadde 562. Blant de sårede var general Alexander P. Stewart som førte et korps under Hood.

## Referanser
* Foote, Shelby, *The Civil War, A Narrative: Red River to Appomattox*, Random House, 1974, ISBN 0-394-74913-8.
* National Park Service beskrivelse av slaget
*Animert fortelling om slaget ved Atlanta 

## Eksterne lenker
*
EM i badminton 1992

**EM i badminton 1992** (europamesterskapet i badminton) ble arrangert i Glasgow i Skottland i 1992.

## Medaljetabell

## Referanser
EM i badminton 1994

**EM i badminton 1994** (europamesterskapet i badminton) ble arrangert i Den Bosch i Nederland i 1994.

## Medaljetabell

## Referanser
Bjørn Marius Øyehaug

**Bjørn Marius Øyehaug** (født 25. august 1987) er en norsk musiker fra Ørsta på Sunnmøre. 

Han har spilt trommer i Vassendgutane 2008-2012, og er gitarist, vokalist og låtskriver for gruppen Rotlaus. Bjørn Marius har mottatt en rekke utmerkelser for melodi og tekst.  

## Utmerkelser
* Rundt neste sving (2017, Gull og platina)
* Byjenta (2016, Gull og platina)
* Bygderamp (2016, Gull) 
* Ei tid (2016, Gull) 
* Ei runde til (2017, Gull) 
* Syng mej en song (2017, Gull) 

## Diskografi
;Med Vassendgutane 
* *[[XO]]* (2008)
* *[[Julefest i vest]]* (2010)
* *[[Riskrem og entrekått]]* (2011)
* *[[Festi ekje slutt - Beste HITtil]]* (2012)
* *[[Hesteslepp]]* (19. april 2013)

;Med Rotlaus 
* *Kvilelaus, singel (2015)*
* *[[Bygderamp]] (2016)*
* *Sommardraum, singel (2016)*
* *Bygderamp, singel (2016)*
* *Byjenta, singel (2016)*
* *Rundt neste sving, singel (2017)*
* *Ei runde til, singel (2017)*
* *Syng mej en song, singel (2017)*
* *På Vei, singel (2017)*
* *På Vei (2018)*

## Referanser


## Eksterne lenker
* Nettside rotlaus 
* Tylden plateselskap
EM i badminton 2016

**EM i badminton 2016** (europamesterskapet i badminton) ble arrangert i La Roche-sur-Yon i Frankrike i 2016.

## Medaljevinnere

## Medaljetabell

## Referanser
Legionær av Legion of Merit

**Legionær av [[Legion of Merit]]** er fjerde og laveste klasse av den amerikanske militære utmerkelsen av samme navn. Legionærtittelen ble tidligere tildelt både amerikanske og utenlandske statsborgere, men er nå forbeholdt utlendinger.
Dicheros bicornis

***Dicheros bicornis*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (22-26 millimeter), blank, gul- eller brunaktig gullbasse uten metallisk glans. Hannen har to rette, flate, litt vridde horn på hodet. Pronotum er gjerne rødlig med svarte kanter, dekkvingene gulaktige med svart sømstripe og svarte for- og bakkanter, fordelingen av gult og svart varierer en del.

## Utbredelse
Arten er vidt utbredt i Sørøst-Asia (Thailand, Malaysia, Filippinene og Indonesia i alle fall øst til Timor).

## Systematisk plassering
Arten bør ikke forveksles med *[[Diceros bicornis]]*, svart neshorn eller spissneshorn.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Dicheros]]* Gory & Percheron, 1833
******** ***Dicheros bicornis*** (Latreille, 1817) - tallrike underarter
********* *Dicheros bicornis bicornis* (Latreille, 1817)
********* *Dicheros bicornis biplagiatus* Moser, 1901
********* *Dicheros bicornis borneensis* Nagai, 1985
********* *Dicheros bicornis burmeisteri* Schoch, 1898
********* *Dicheros bicornis decorus* Gory & Percheron, 1833
********* *Dicheros bicornis florensis* Wallace, 1867
********* *Dicheros bicornis kurosawai* Nagai, 1998
********* *Dicheros bicornis lombokensis* Nagai, 1985
********* *Dicheros bicornis malayanus* Wallace, 1867
********* *Dicheros bicornis nagaiisakaiique* Alexis & Delpont, 1998
********* *Dicheros bicornis ornatus* Hope, 1841
********* *Dicheros bicornis rowelli* Nagai, 1985
********* *Dicheros bicornis siamensis* Nagai, 1998
********* *Dicheros bicornis westwoodi* Schoch, 1897
********* *Dicheros bicornis yaekoae* Nagai, 1998

## Kilder
* Latreille, P.A. (1817) Les crustaces, les arachnides et les insectes. Cuvier G.: Le Règne Animal Distribué d'après son Organisation pour Servir de base à l'Histoire Naturelle des Animaux, Déterville Paris 3:1-653
## Eksterne lenker
*
Ingvild Larsen

**Ingvild Larsen** (født 3. oktober 1975) er en norsk tidligere friidrettsutøver som representerte Laksevåg TIL.

Hun vant 10 NM-gull og ialt 15 NM-medaljer på 100 meter, 200 meter, 100 meter hekk, lengde, høyde uten tilløp og lengde uten tilløp i perioden 1992–1999.

## Medaljer i norske mesterskap

## Referanser
Acquapendente

**Acquapendente** er et lite sted og en kommune i provinsen Viterbo som ligger nord i Lazio, omtrent midt i Italia ti kilometer nord for den store Bolsenasjøen, en kratersjø.

Her bor  som kaller seg "acquesiani" og livnærer seg med litt jordbruk og turisme.  Det var bebodd av etruskerne og senere del av romerriket.

Stedet ligger langs Via Francigena som er veien fra Roma til Frankrike, og ble i 964 omtalt som **Acquapendentem** i et skriv fra keiser Otto I (912–73). Navnet betyr "hengende fossefall", fra de mange små fosser i elven Paglia som kommer fra Monte Amiata, en utdødd vulkan.

Omkring år 1100 rådet Matilde av Toscana. Det lå under Fredrik I av Det tysk-romerske rike da man i 1166 gjorde et opprør, som i dag minnes med den årlige "Festa Pugnaloni".

Omkring 1380 ble det en del av republikken Siena, i 1449 fikk den bystatus. Bispesetet i  Castro (Lazio) ble flyttet hit etter ødeleggelsene i 1649, men nedlagt i 1986.

Anatomen Girolamo Fabrizi d'Acquapendente (1537–1619) var født her, mer kjent som Hieronymus Fabricius.

## Befolkningsutvikling

## Referanser


## Eksterne lenker
*
Nedre Lundesgaard kulvert

**Nedre Lundesgaard kulvert** er en tunnel på riksvei 7 i Sokna i Ringerike kommune i Buskerud. Den er 180 meter lang og ble åpnet i 2014.

## Se også

* Rallerudtunnelen
* Ørgenviktunnelen
* Veitunneler i Norge

## Kilder

* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@220659,6689680,14/vegobjekt:559925205:58b02c:67)

## Eksterne lenker

* Nedre Lundesgaard kulvert på Google Street View
Lise Margareth Jensen

**Lise Margareth Jensen** (født 1979) er en norsk tidligere friidrettsutøver som representerte Ski IL og Norna-Salhus.

Hun vant tre NM-gull på rad på 400 meter hekk fra 2004 til 2006.

## Medaljer i norske mesterskap

## Referanser
Heterorrhina rahimi

***Heterorrhina rahimi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 20 millimeter), nokså bred, blank, variabelt metallisk farget gullbasse. Arten er svært variabel i fargen og kan være grønn, blå, kobberfarget eller ganske mørk. Pannen har et trekantet utskudd.

## Utbredelse
Arten lever på Borneo (Sabah).

## Systematisk plassering

Som for flere andre av gullbasse-slektene med navn som slutter på "-*rhina*" er det uklart om navnet bør staves med én (-"*rhina*") eller to (-"*rrhina*") r-er.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Heterorrhina]]* Westwood, 1842
******** ***Heterorrhina rahimi*** Legrand & Chew, 2010

## Kilder
*  Legrand, J.-Ph. og S. Chew Kea Foo. 2010 . Les Cetoniinae du Sabah . Collection Ex Natura Vol. 1. Magellanes. Andrésy , Frankrike. 125 pp.

## Eksterne lenker
* 
* ''Heterorrhina'' på Encyclopedia of life
Bente Landøy

**Bente Landøy** (gift **Rasmussen**; født 1972) er en norsk tidligere friidrettsutøver. 
Hun representerte IL Fri fra Espeland i Arna i begynnelsen av sin karriere, og byttet til Haugesund IL i 2001.
Hun ble født i Bergen, og vokste opp på Kvamme og var en av Norges fremste langdistanseløpere rundt år 2000.

Landøy ble «årets sjokk» i kvinnelig mellom- og langdistanseløping i 1998, da hun kom på rankinglisten som en av de åtte beste, på samtlige distanser fra 800 meter til halvmaraton. Unntaket var 10 000 meter der hun måtte stå over NM som følge av astma. Senere vant hun ni NM-gull på 5 000 meter, 10 000 meter, terrengløp og halvmaraton i perioden 2000–2004.

Hun deltok i VM i terrengløp 2000 i Vilamoura i Portugal der distansen var 4&nbsp;km. Der ble hun nummer 51 individuelt og nummer 9 i lagkonkurransen på lag med Gunhild Halle Haugen, Lene Hove og Stine Larsen.
Landøy ble tatt ut til både  meter og  meter i EM i friidrett 2002 i München i Tyskland. Hun deltok på  meter der hun endte på 21.-plass på mesterskapets åpningsdag, men forble turist resten av mesterskapet. I samme mesterskap deltok også hennes klubbkollega, daværende samboer og fremtidige ektemann Karl Johan Rasmussen i maraton-øvelsen for menn. I april 2003 deltok hun i   i Athen i Hellas og ble nummer 19.

Landøy deltok flere ganger i Nordic  meter Challenge (1999 i Aarhus i Danmark (2.-plass bak Hilde Hovdenak), 2000 i Sandefjord i Norge (2.-plass bak Gunhild Halle Haugen), 2001 i Norrtälje i Sverige (seier og 1.-plass foran  fra Sverige) og 2004 i Tønsberg i Norge (2.-plass bak  fra Danmark)).

## Medaljer i norske mesterskap

## Referanser




## Eksterne lenker
* 
*  Bente Landøy – Norges Friidrettsforbund
Emma Bones

**Emma Bones** (født 25. juli 1999) er en norsk skuespiller, kjent for sin rolle som Camilla Mikkelsen i serien Heimebane. I mars 2019 offentliggjorde Netflix at hun hadde fått en av hovedrollene i den amerikanske strømmetjenestens nye, norske dramaserie ''Ragnarok''.  

Bones flyttet fra Nittedal før hun begynte på skolen og er oppvokst på Vikhammer i Malvik kommune. Hun har gått dramalinja ved Charlottenlund videregående skole, og gikk på Romerike Folkehøgskole 2018/19. Høsten 2019 begynte hun på skuespillerutdanningen ved Teaterhøgskolen i Oslo.

## Referanser


## Eksterne lenker
*
Dekoktbøsse

**Dekoktbøsse** ble brukt ved fremstilling av dekokter i apotek.

Dekokter er drogeuttrekk, fremstilt ved overhelling av drogen med vann og påfølgende oppvarming i vannbad. Dekokt lages på følgende måte: Den findelte droge overhelles den nødvendige mengde vann og oppvarmes i en lukket beholder i vannbad under hyppig omrøring. Oppvarmingen fortsettes i 30 minutter etter at blandingen har nådd 90 grader. Deretter siles blandingen. 
Er mengden av uttrekk mindre enn forskrevet, blandes drogeresten med så meget kokende vann at den nødvendige mengde uttrekk fås etter ny siling og pressing.
Det samlede uttrekk settes en tid til bunnfelling og dekanteres.
Ifølge den nordiske farmakopé av 1975, skulle det fremstilles dekokt av en del droge til ti deler dekokt.
Ble det forskrevet dekokt av sterktvirkende droge, skulle menge av droge være angitt på legens resept.
Som konserveringsmiddel kunne man bruke 0,1 % methyl-paraoxybenzoat. 
Kinabark ble mye brukt som febernedsettende middel i dekokter.

## Litteratur
* *Pharmacopoea Nordica Editio Norvegica*, Addendum 1975, 623
* Jermstad A og Schou A. *Lærebog i teknisk farmaci*. København 1940; 109.
* Jermstad A og Schou A. *Lærebog i teknisk farmaci*. København 1951; 59.
Mohr-Westphals vekt

**Mohr-Westphals vekt** er et instrument som ble brukt til å bestemme spesifikk vekt (tetthet) i væsker, og særlig i galeniske preparater, i apotek.

Bruken av Mohr-Westphals vekt beror på at legemer som er nedsenket i en væske, har en oppdrift som er lik vekten av den fortrengte væskemengde.
Vekten har en ulikarmet vektstang, hvor den høyre arm, bjelken, er delt inn i 10 like store deler, merket med like så mange hakk. Til vekten hører et senkelegeme og ryttere (V-formede lodd) hvis masser forholder seg som 
1 : 1/10 : 1/100 : 1/ og representerer enheter eller desimaler av massefylden. Senkelegemet består av glass og er laget som et termometer. Det er festet i en tynn platinatråd forsynt med løkke, slik at det kan henges på kroken ytterst til høyre på bjelken. Når senkelegemet senkes ned i en væske, vil det tilsynelatende bli lettere. Tapet i vekt oppheves ved å henge ryttere på bjelken.
Rytterne representerer ikke noen bestemt vekt, men vekten av det største av dem er likeså stor som den oppdrift, senkelegemet viser ved å senkes i vann ved alminnelig temperatur.
Den største rytter angir, hvis den henges på kroken, hvor senkelegemet er opphengt, spesifikk vekt, og hvis den anbringes i et hakk på bjelken et desimal av spesifikk vekt; man kan således godt anvende begge de største ryttere på en gang. De to andre ryttere som benyttes, veier 1:10 eller 1:100 så mye som de store og angir derfor 2. 3. desimal av spesifikk vekt
## Referanser

## Litteratur
* Jermstad A og Schou A. *Lærebog i teknisk farmaci*. København 1940; 109.
* Jermstad A og Schou A. *Lærebog i teknisk farmaci*. København 1951; 59.
Hårbørste

**Hårbørste** er en børste som er spesielt utviklet for hårpleie. Den finnes i mange ulike typer, fasonger og materialer. Som andre børster består den som regel av et håndtak og et børsteområde.

Hårbørster brukes ofte i sammenheng med frisering. Dersom den skal brukes sammen med en hårtørker må den være varmebestandig, og for å unngå for sterk hete må den være konstruert slik at den ikke hindrer luftstrømmen vesentlig. 

## Referanser
30 Park Place

**Four Seasons Hotel New York Downtown**, også kjent som **30 Park Place**, er et hotell og boligskyskraper i Tribeca på Manhattan i New York City. Med sine omtrent 282 meters høyde (926 fot) er det den høyeste boligskyskraper i sentrumsområdet. Den tilbyr side beboere panoramautsikt mot Midtown skyline og havnen i byen. De øvre etasjene i bygningen med 82 etasjer, er kjent som **Four Season Private Residences New York Downtown**, har 157 leiligheter med ett til seks soverom hvor alle kan nås via en egen boliglobby med adressen 30 Park Place. Nedenfor er det et 189-roms Four Seasons Hotel, som har sin egen lobby på Barclay Street, which opened in September 2016.

## Referanser
Cecil Tidemand-Hansen

**Cecil Birgitte Tidemand-Hansen** (født 24. august 1956), gift Grosch, er en norsk tidligere friidrettsutøver som representerte Elverum IF og BUL.

Hun vant 5 NM-gull og 5 NM-sølv i kulestøt, femkamp og sjukamp i perioden 1976 til 1983.

## Medaljer i norske mesterskap

## Referanser




## Eksterne lenker
*
Dicheros modestus

***Dicheros modestus*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 16 millimeter), blank, svart gullbasse uten metallisk glans. Dekkvingene har et bredt, uregelmessig, grønnlig, blåaktig eller kobberfarget tverrbånd. Hannen hos denne arten har ikke horn i pannen.

## Utbredelse
Arten finnes i Indonesia (Sulawesi)

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Dicheros]]* Gory & Percheron, 1833
******** ***Dicheros modestus*** Wallace, 1867
********* ***Dicheros modestus kachikun*** Nagai, 1998 
********* ***Dicheros modestus modestus*** Wallace, 1867

## Kilder
* Wallace, A.R. (1867) A Catalogue of the Cetoniinae of the Malayan Archipelage, with descriptions of the new species, brief diagnose of novelties. *Proceedings of the Entomological Society. London* 3:92-97. (xcii-xcvii)

## Eksterne lenker
* Bilde av arten
* Bilde av arten
*
Edith Todnem

**Edith Marie Todnem** (1923&ndash;2012, gift **Røed** i 1955) var en norsk friidrettsutøver som representerte IF Ørnulf.

Hun vant 5 NM-gull og ialt 16 NM-medaljer i diskos, kule, spyd og slengball i perioden 1950 til 1955.

## Medaljer i norske mesterskap

## Referanser
Dicheros cuvera

***Dicheros cuvera*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, blank, gul- eller brunaktig gullbasse uten metallisk glans. Hannen har to rette, flate, litt vridde horn på hodet. Pronotum er gjerne rødlig med svarte kanter, dekkvingene gulaktige med svart sømstripe og svarte for- og bakkanter, fordelingen av gult og svart varierer en del.

## Utbredelse
Arten finnes i Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Dicheros]]* Gory & Percheron, 1833
******** ***Dicheros cuvera*** Newman, 1838

## Kilder
* Newman, E. (1838) Entomological notes (Species novae). *Entomological Magazine* 5:168-181; 372-402; 483-500.

## Eksterne lenker
*
Liste over smelteverk i Norge

**Liste over norske smelteverk** omfatter alle smelteverk som ligger innenfor grensene til Norge og som har produksjon per april 2018.

## Referanser
Kilo-klassen

**Kilo-klassen** er NATO-kallenavnet for en dieselelektrisk angrepsubåt som brukes i Russland. Opprinnelig ble disse fartøyene utviklet i Sovjetunionen, og den opprinnelige versjonen var **Prosjekt 877** **''[[Paltus-klassen|Paltus]]''[[Paltus-klassen|-klassen]]** (*paltus* er russisk for kveite).

## Spesifikasjoner

Det finnes flere varianter av Kilo-klassen. Spesifikasjonene nedenfor viser minimums- og maksimumsverdier basert på tilgjengelig informasjon om alle tre variantene.

* Vekt:
** 2&nbsp;300–2&nbsp;350 tonn på overflaten
** 3&nbsp;000–4&nbsp;000 tonn neddykket
* Dimensjoner:
** Lengde: 70–74 meter
** Bredde: 9,9 meter
** Dyptgående: 6,2–6,5 meter
* Maksimal hastighet
** 17–25 knop neddykket (31–46 km/t)
* Fremdrift: Dieselelektrisk 
* Maksimal dybde: 300 meter (240–250 meter operativ)
* Bevæpning
** Luftforsvar: Opprinnelig utstyrt med 8 Strela-3 eller 8 Igla-1 missiler, men disse ble forkastet etter sjøprøver på grunn av begrenset effektivitet
** Seks 533 mm torpedorør med 18 53-65 ASuW eller TEST 71/76 ASW torpedoer eller VA-111 Shkval superkaviterende «undervannsmissiler», eller 24 DM-1-miner
** Kalibr-PL (eksport-navn-Klubb-S) system som består av fire bæreraketter for individuelle antiskip, antiubåt og landangrep krysserraketter
* Mannskap: 52

## Referanser
Rana No

**Rana No** er en norsk, redaksjonelt uavhengig nettavis, etablert den 18. oktober 2017. Avisen dekker primært regionsenteret Rana og omegn på Nord-Helgeland, og har sitt hovedkvarter i Mo i Rana. Bak etableringen står søsteravisen i Bodø, Bodø Nu. Redaktør i avisen er Roger Marthinsen, som tidligere har vært journalist og nyhetsredaktør i den lokale konkurrenten Rana Blad. I tillegg til Marthinsen består redaksjonen (per 2018) også av tidligere Rana Blad-journalist Hedda Hiller.

Rana No kom også tidligere ut i perioden 2005&ndash;2008, da som månedsmagasin.

## Referanser


## Se også
* Rana No (magasin)
* Bodø Nu
* Rana Blad

## Eksterne lenker
* Rana No
Bjørg Iversen Stangjordet

**Bjørg Iversen Stangjordet** (født *Bjørg Iversen* 27. april 1934) er en norsk tidligere friidrettsutøver som representerte FIG Gjøvik.

Hun vant aldri NM-gull, men vant ialt 15 NM-medaljer på 60 meter, 100 meter, 200 meter, 80 meter hekk, lengde, trekamp og femkamp i perioden 1952 til 1959.

## Medaljer i norske mesterskap

## Referanser
Morgan Center (Ohio)

**Morgan Center** er et kommunefritt område (unincorporated community) i Morgan Township i Knox County, i delstaten Ohio i USA. 

## Historie
Navnet ble historisk også gjengitt som Morgan Centre. Et postkontor  kalt Morgan Centre ble etablert i 1890, navnet ble endret til Morgan Center i 1893, og postkontoret ble stengt i 1901.

## Referanser


## Eksterne lenker
*
Det europeiske politiske samarbeid

**Det europeiske politiske samarbeid** (**EPS**) var et samarbeidssystem mellom medlemsstatene i EU. EPS eksisterte fra 1972 til 1992, og dreide seg om ikke-økonomiske politikkfelter, fremfor alt utenrikspolitikken. Grunnsteinen for samarbeidet var den såkalte Davignon-rapporten fra 1970, skrevet av den belgiske politikeren Étienne Davignon. EPS ble avsluttet ved vedtakelsen av Maastricht-traktaten, og etterfulgt av Den felles sikkerhets- og utenrikspolitikk.

Ved internasjonale kriser viste det seg at EPS, på norsk kalt Det europeiske politiske samarbeid, hadde mangelfulle strukturer, og det manglet også felles utenrikspolitiske instrumenter. Ved en reform i 1981 ble det i London vedtatt en rutine for krisebehandling. Ved enhetsakten i 1987 fikk EPS et traktatrettslig grunnlag. I enhetsakten ble det slått fast at EUs politikk måtte skje innenfor rammen av EPS. Som følge av de store politiske endringene i 1980- og begynnelsen av 1990-årene måtte det politiske samarbeidet revurderes. Dette førte til Maastricht-avtalen og Den felles sikkerhets- og utenrikspolitikk.

## Oversikt over EUs historie

## Referanser
Dicheros roepstorffi

***Dicheros roepstorffi*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (ca. 20 millimeter), blank, svart gullbasse uten metallisk glans. Dekkvingene har to rundede, guloransje flekker.

## Utbredelse
Arten finnes på Andamanene.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Dicheros]]* Gory & Percheron, 1833
******** ***Dicheros roepstorffi*** Wood-Mason, 1876

## Kilder
* Wood-Mason, J. (1876) Description of a new species of Cetoniidae. *Journal of the Asiatic Society of Bengal* 45(2):52.

## Eksterne lenker
* Bilde av arten
*
Ingrid Dyrnes

**Ingrid Sevaldsen Dyrnes** (født 20. oktober 1985) er en norsk vokalist, musiker og tekstforfatter.

## Karriere
Ingrid Dyrnes er fra Kristiansund og spilte piano som barn. Hun gikk musikklinjen på Atlanten videregående skole og var med i operakoret to sesonger. Der hadde hun også mindre solistroller. Ingrid lærte seg pianotrekkspill for å bli med i et ensemble og spille på Klippfiskfestivalen i Bègles i Frankrike i 2003. Etter videregående gikk Dyrnes ett år på teaterlinjen på Trøndertun Folkehøyskole.

Under studiene i Trondheim møtte Dyrnes etablere musikere og ble gjennom miljøet rundt Trondheim Studio med som korist på flere innspillinger. Blant annet på albumet "Monster" av Cristoffer Øien og albumene "Momento Certo" og "Sempri Bandidos" med Jay & Bandidos. Dyrnes turnerte med Jay & Bandidos i Portugal og på Kapp Verde. Gruppa holdt noen konserter i Norge, blant annet på Sofieprisutdelingen i 2009 og på Melafestivalen i Oslo i 2010.

I 2010 ga Ingrid Dyrnes for første gang ut egen musikk med albumet "Åpne blikket ditt". Neste sang ut var julesangen "Hjæm te jul" i 2016 som ble brukt i en nasjonal kampanje for Norsk Flid Husfliden og vist på kinoer rundt omkring i Norge. Sangen ble spilt på NRK P1. Høsten 2018 ga Dyrnes ut singelen "Ein tredjedel". Den er også spilt på NRK P1.

## Diskografi

### Ingrid Dyrnes
* 2010, Åpne blikket ditt, album
* 2016, Hjæm te jul, singel
* 2017, Ein tredjedel, singel

### Andre deltakelser
* 2008, Momento Certo, Jay & Bandidos
* 2011, Sempri Bandidos, Jay & Bandidos
* 2012, Monster, Christoffer Øien
* 2013, Departure, Razorblades and Lemonade

## Referanser


## Eksterne lenker
* Hjemmeside
Ingrisma euryrrhina

***Ingrisma euryrrhina*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor (opptil 30 millimeter), avlang, svart eller metallisk grønn eller kobberfarget gullbasse. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.

## Utbredelse
Arten lever i Thailand.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Ingrisma]]* Fairmaire, 1893
******** ***Ingrisma euryrrhina*** (Gestro, 1891)

## Kilder
* Fairmaire, L., 1893: Note sur quelques Coléoptères des environs de Lang-Song. ''Annales de la Société entomologique de Belgique'' 37 :287–302.
* Gestro, R. (1891) Viaggio di Leonardo Fea in Birmania regione vicine. XXXVII. Enumerazione delle Cetonie. *Annali del Museo civico di Storia Naturale di Genova*. Genova (Series 2) 10:835-876.

## Eksterne lenker
* Bilde av ''Ingrisma euryrrhina'' 
* Bilde av et rødlig eksemplar 
* 

'
Dicheros miksici

***Dicheros miksici*** er en bille som hører til gruppen gullbasser (Cetoniinae) i gruppen skarabider (Scarabaeoidea).

## Utseende
En middelsstor, avlang, blank gullbasse uten metallisk glans. Pronotum er brunrødt med svarte tegninger, dekkvingene hovedsakelig gule, men svarte foran og bak og langs sømmen.

## Utbredelse
Arten finnes i Indonesia (Sumatra) og Malaysia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 (eventuelt Cetoniidae)
***** Underfamilien Cetoniinae Fleming, 1821 
****** Stammen Goliathini Griffith & Pidgeon, 1832
******* Slekten *[[Dicheros]]* Gory & Percheron, 1833
******** ***Dicheros miksici*** Pavicevic, 1984

## Kilder
* Pavicevic, D. (1984) Neue beitrage zur kenntnis der Cetoniinae von Malaysia. *Entomofauna* 5(2):21-31.

## Eksterne lenker
* 
* Bilde av arten
Ingeborg Markussen

**Ingeborg Markussen** (1906&ndash;2001) var Norges første kvinnelige rørleggermester.

Hun var gift med rørleggermester P. Markussen. Sammen drev de rørleggerfirmaet *Sanitær* i Drammen, etablert i 1919. Da P. Markussen døde i 1958, fortsatte Ingeborg Markussen driften av firmaet med rundt 30 ansatte rørleggere. Hun drev på en innleid rørleggermesters papirer i flere år, men fikk etterhvert beskjed om at hun selv måtte søke autorisasjon for å fortsette driften. Autorisasjon forutsatte et svennebrev som rørlegger, noe Markussen – som da var i 50-årene – ikke hadde. Da hun søkte autorisasjon i 1967, 61 år gammel, hadde hun middelskole, handelsskole, handelsbrev, svennebrev som rørlegger og håndverksbrev.

## Svennebrev og mesterbrev
Hun skal ha fått avslag da hun søkte om å bli elev ved rørleggerlinjen i hjembyen Drammen, og opplyste at hun hadde søkt fire–fem ganger om å bli elev i Oslo, uten å ha fått svar på disse søknadene. 

Hun gikk på Tønsberg Yrkesskole i et år sammen med 16-17 år gamle gutter og gikk deretter på «lærlingeskolen» to dager i uken for blant annet å lære seg tegning og fagteori. 

Da hun nådde sitt mål om å få drive rørleggerbedriften sin, ble hun kjent ut over Drammen. Norske aviser skrev om at hun hadde tatt svennebrev og siden mesterbrevet i rørleggerfag. Selv opplyste hun da hun fikk svennebrevet overrakt under en seremoni på Ringerike i 1969, at hun ble «nektet å gå opp til [svenne-]prøven» i hjembyen Drammen, og at avslaget ble begrunnet med at hun ikke var «dyktig nok». Hun var derfor takknemlig for at Ringerike Håndverk- og Industriforening hadde latt henne få avlegge svenneprøven der. I 1967 vedtok formannskapet i Drammen å gi henne autorisasjon som rørlegger, etter at hun hadde bestått svenneprøven på Ringerike. Mesterbrevet tok hun i Oslo. 

Markussen drev rørleggerfirmaet *Sanitær* til hun var nesten 80 år gammel. 

## TV-opptreden
I 1979 var hun med et Erik Bye-program (TV) som het *[[Callevaduville]]*. Erik Bye opplyste i den forbindelse til drammensavisen *Fremtiden* at de ønsket å lage et innslag med henne for å belyse hvordan det var gått med kvinnen som ble Norges første kvinnelige rørleggermester. Markussen var på det tidspunktet i arbeid som rørlegger og innehaver av firmaet Sanitær.

## Ingeborg-nettverket og Ingeborg-prisen
Under VVS-dagene høsten 2016 ble Markussen hedret for sin pionervirksomhet som kvinne i rørbransjen, ved at et nettverk for kvinner i rørbransjen ble opprettet, kalt «Ingeborg Nettverket. Årlig deles Ingeborg-prisen ut til en person, organisasjon eller bedrift som har bidratt til å øke kvinneandelen i rørbransjen. 

## Referanser




## Eksterne lenker
*https://www.vvsaktuelt.no/rorleggerjentene-har-gatt-opp-loypa-136191/nyhet.html 
*SAMLING 8 MARS 2018
*Styret i INGEBORG NETTVERKET
*Rørentreprenørene Norge 
*FØRSTE SAMLING I INGEBORG-NETTVERKET
Mesterfinalen i fotball for menn 2018

**Mesterfinalen i fotball for menn 2018** ble avholdt 26. april 2018 på Åråsen stadion i Lillestrøm. Den andre mesterfinalen ble spilt mellom regjerende seriemester  og norgesmester .

## Kampfakta

## Referanser


## Eksterne lenker
*
Reprimande

En **reprimande** er en irettesettelse, oftest fra overordnede. I daglig språk betyr det å få kjeft eller overhaling. Ordet benyttes ikke som juridisk ord i norsk, så ordet benyttes ofte når noen får kritikk uten at det følger en formell sanksjon. 

Ordet kommer opprinnelig fra latin *reprimere* «undertrykke, stanse» og har kommet til norsk via fra fransk *réprimande* og er avledet av *réprimer* «hemme, undertrykke».

## Referanser
Sidsel Kjellås Wold

**Sidsel Kjellås Wold** (tidligere *Sidsel Kjellås*; født 2. februar 1949) er en norsk tidligere friidrettsutøver som representerte Strømmen Idrettsforening og BUL.

Hun vant 7 NM-gull og i alt 22 NM-medaljer på 100 meter, 200 meter, 80 meter hekk, 100 meter hekk, lengde, lengde uten tilløp, trekamp og femkamp i perioden 1964–1973.

## Medaljer i norske mesterskap

## Referanser